Abesyvas

Abesyvas (lot. abesse 'nesantis') – linksnis, reiškiantis ko nors trūkumą, stoką ar nebuvimą. Lietuvių kalboje abesyvo reikšme vartojamas prielinksnis be (be darbo). Šis linksnis būdingas Uralo, tiurkų, kai kurioms Kaukazo kalboms, afroazinei somalių kalbai, taip pat abesyvas buvo vartojamas dabar jau mirusioje Australijos aborigenų martutuniros kalboje.

Estų kalboje abesyvas sudaromas su priesaga -ta:  (ilma) autota 'be automobilio' (prielinksnis ilma su abesyvu estų kalboje būtinas).

Suomių kalboje šis linksnis sudaromas su priesaga -tta/-ttä: syyttä 'be priežasties'.

Vengrų kalboje abesyvą nurodo priesagos -talan /-telen, -tlan / -tlen: pénztelen 'be pinigų'.

Turkų kalboje šia reikšme vartojama priesaga -siz (su variantais -sız, -suz, -süz):  evsiz 'be namų'.

Baltijos finų kalbose abesyvą gali turėti ir veiksmažodžių bendratis, pavyzdžiui, kaip suomių, estų ar lyvių  bendratys (siekiniai) su priesagomis -m, -mV (V – balsis): 

Suomių kalboje: Voin jo kävellä tuntematta kipua. 'Aš galiu eiti nepastebėdamas skausmo.'
Lyvių kalboje: āndamõt 'neduodant', likkõmõt 'nejudant', luggõmõt pǟgiņ 'nesuskaičiuojamai daug'
Išnašos

Kategorija:Linksniai